रात में दीदी ऊपर अपने कमरे में चली गई थीं। इससे पहले की बुआ कमरे में आतीं, विजय सो चुके थे। सफर की थकान होगी, बुआ ने सोचा और वह भी एक ओर मुंह करके सो गईं। थकी थीं सो सुबह ही आंखें खुली। सुबह जब आंखें खुली तो विजय को बगल में न पाकर वह आशंका से भर उठी। इधर-उधर देखा, आवाज भी लगाई, लेकिन विजय कहीं नहीं दिखे। दबे पांव बुआ ऊपर निर्मला दीदी के कमरे की ओर चल दीं। वहां देखा तो दीदी और विजय चाय पी रहे थे। बुआ जैसे ही मुड़ने लगी कि निर्मला दीदी ने आवाज लगाई -